**ĮSAKYMAS**

**DĖL MOLĖTŲ RAJONO SAVIVALDYBĖS TURTO PRIPAŽINIMO nereikalingu FUNKCIJOMS VYKDYTI**

2018 m. rugpjūčio 21 d. Nr. B6-688

Molėtai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 8 punktu, 4 dalimi, 27 straipsnio 1 dalies 5 punktu, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 4, 7.1, 7.2 papunkčiais bei atsižvelgdamas į nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų 2018 m. rugpjūčio 7 d. apžiūros pažymą Nr. T21-16, 2018 m. rugpjūčio 20 d. apžiūros pažymą Nr. T21-17 ir nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto 2018 m. rugpjūčio 20 d. apžiūros aktą Nr. T21-18:

1. P r i p a ž į s t u nereikalingu Molėtų rajono savivaldybės funkcijoms vykdyti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ir veiklai nenaudojamą turtą:
   1. pastatą - valgyklą (registro Nr. 44/1495287, unikalus Nr. 4400-0434-4681, plane pažymėta 2M2p, bendras plotas 174,09 kv. m), esantį Molėtų r. sav., Inturkės sen., Kuolakasių k. 1A. Pastato įsigijimo vertė – 12235,29 Eur, likutinė vertė 2018 m. rugpjūčio 1 d. – 7093,10 Eur;
   2. pastato bendrabučio – 56/100 dalį (177,27 kv. m; pastato, kuriame yra 56/100 dalis registro Nr. 90/79272, unikalus Nr. 6293-0008-8016, plane pažymėta 1N1m, bendras plotas 317,02 kv. m), esančią Molėtų r. sav., Dubingių sen., Bijutiškio k., Liepų g. 11. Pastato įsigijimo vertė – 10565,63 Eur, likutinė vertė 2018 m. rugpjūčio 1 d. – 0,00 Eur;
   3. pastatą - sandėlį (registro Nr. 44/2210415, unikalus Nr. 4400-4929-5645, plane pažymėta 1I1m, užstatytas plotas 114,00 kv. m), esantį Molėtų r. sav., Balninkai, Beržyno g. 13. Pastato įsigijimo vertė – 438,00 Eur, likutinė vertė 2018 m. rugpjūčio 1 d. – 437,51 Eur;
   4. pastatus ir statinius – katilinę (registro Nr. 44/1361305, unikalus Nr. 6298-8021-1030, plane pažymėta 3H1p, užstatytas plotas 102,0 kv. m, įsigijimo vertė – 33358,64 Eur, likutinė vertė 2018 m. rugpjūčio 1 d. – 9674,64 Eur), rezervuarą (registro Nr. 44/1361305, unikalus Nr. 4400-5069-8632, plane pažymėta c1, įsigijimo vertė – 4599,77 Eur, likutinė vertė 2018 m. rugpjūčio 1 d. – 1333,93 Eur), rezervuarą (registro Nr. 44/1361305, unikalus Nr. 4400-5069-8650, plane pažymėta c2, įsigijimo vertė – 4599,77 Eur, likutinė vertė 2018 m. rugpjūčio 1 d. – 1333,93 Eur), esančius Molėtų r. sav., Mindūnų sen., Mindūnų k., Muziejaus g. 8;
   5. pastatą – gyvenamąjį namą (registro Nr. 90/110623, unikalus Nr. 6294-0084-6014, plane pažymėta 1A1m, bendras plotas 111,19 kv. m), esantį Molėtų r. sav., Dubingiai, Ąžuolyno g. 1. Pastato įsigijimo vertė – 7645,39 Eur, likutinė vertė 2018 m. rugpjūčio 1 d. – 0,00 Eur.
2. P r i p a ž į s t u nereikalingu Molėtų rajono savivaldybės administracijos funkcijoms vykdyti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ir veiklai nenaudojamą turtą:
   1. inžinerinį statinį – estrados aikštelę (registro Nr. 44/1556216, unikalus Nr. 4400-4677-3662, plane pažymėta A, statyta 1972 m., rekonstruota 2017 m.), esančią Molėtų m., Labanoro g. 1. Statinio įsigijimo vertė – 56590,42 Eur, likutinė vertė 2018 m. rugpjūčio 1 d. – 54073,91 Eur;
   2. inžinerinį statinį – lauko estradą (registro Nr. 44/1556216, unikalus Nr. 4400-2479-6450, plane pažymėta E, statyta 1972 m., rekonstruota 2017 m.), esančią Molėtų m., Labanoro g. 1. Statinio įsigijimo vertė – 223144,72 Eur, likutinė vertė 2018 m. rugpjūčio 1 d. – 213222,23 Eur;
   3. inžinerinį statinį – lieptą (registro Nr. 44/2210416, unikalus Nr. 4400-4929-5701, plane pažymėta l, statytas 1980 m.), esantį Molėtų r. sav., Luokesos sen., Jaurų II k. Statinio įsigijimo vertė – 2342 Eur, likutinė vertė 2018 m. rugpjūčio 1 d. – 2315,96 Eur;
3. S i ū l a u:
   1. 1.1-1.5 papunkčiuose nurodytą turtą įrašyti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą;
   2. 2.1-2.2 papunkčiuose nurodytą turtą perduoti Molėtų kultūros centrui valdyti, naudoti ir disponuoti juo patikėjimo teise;
   3. 2.3 papunktyje nurodytą turtą perduoti pagal panaudos sutartį visuomeninei organizacijai Luokesos bendruomenės centrui;

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Saulius Jauneika |